City Sleep In åbner en satellit i Gellerup med plads til 49 gæster. Det nye hostel indvies fredag 13. januar.

Annonce

GELLERUP: Det er ikke til at se, at bygningerne tidligere har huset en børnehave. Væk er legesager, tumlemadrasser og børnemøbler. I stedet er chesterfieldsofaer, bogreoler og barstole rykket ind i de lokaler, som de kommende to år skal huse Sleep In Gellerup. Men forvandlingen på Gudrunsvej 82 er ikke kommet med et trylleslag. Det har været noget af en opgave, at sætte bygningen i stand, indrømmer Poul Pablo Nørgaard og Joan Byrsting, der også står bag Aarhus City Sleep In i Havnegade.

Der er plads til 49 overnattende gæster i Gellerup fordelt på 12 værelser på bygningens 1. sal. Foto: Kim Haugaard

- Lokalerne var meget nedslidte. Der er blevet bygget en ny børnehave her bagved, så man havde ikke brugt ressourcer på at vedligeholde bygningen, så vi har sat vanvittigt meget i stand, siger Poul Pablo Nørgaard og ser sig om i lokalet. Den hyggelig stemning er skabt med gamle møbler, som enten er arvestykker eller fund på Den Blå Avis, mens indiske spejle og gamle indiske loftsplader bidrager med en rustik vægudsmykning. Værelsernes nye senge er hentet i Ikea.

Sleep In Gellerup holder til i en på Gudrunsvej 82 - men kun for to år, så skal bygningen rives ned. Foto: Kim Haugaard

Sleep In Gellerup holder til i en på Gudrunsvej 82 - men kun for to år, så skal bygningen rives ned. Foto: Kim Haugaard

I bygningens stueetage er der indrettet reception, TV-stue, køkken og loungeområder, mens der på første salen er 12 værelser med plads til 49 overnattende gæster. Her på førstesalen, hvor sundhedsplejen tidligere havde til huse, dufter der af frisk tømmer. Et byggehold fra Godsbanens Institut for X er i gang med at bygge sengeborde og andet interiør til værelserne.

Sleep In



Sleep In Gellerup indvies officielt 13. januar.



Afdelingen af Sleep In i Gellerup har 49 sengepladser.



Værelserne er fra et til seks sengs stuer. Der er fælles toilet og bad.



Aarhus City Sleep In i Havnegade har omkring 160 sengepladser.



Den biligste overnatning koster 170 kroner og den dyreste 350 kroner per person.



Sleep In Gellerup ligger på Gudrunsvej 82, lige over for biblioteket.



Annonce

Foreløbig to år

Joan Byrsting og Poul Pablo Nørgaard lejer lokalerne af Aarhus Kommune for to år. Herefter skal bygningerne rives ned. Om der fortsat skal være hostel i Gellerup til den tid, vil tiden vise. - Vi satser på, at det til den tid kører så godt, at vi bare kan fortsætte i et andet hus. Vi har allerede nu flere perioder i 2017, hvor vi er fuldt booket i Havnegade, så der er helt klart behov for ekstra overnatningspladser i byen, fortæller Joan Byrsting.

Parret føler sig rigtig godt tilpas i Gellerup. - Vi har fået en fantastisk modtagelse. Her er meget stille og fredeligt. For vores gæster giver det også en mulighed for at trække sig lidt tilbage, fordi her er en anden ro end inde i Havnegade, hvor man er midt i det hele, siger Joan Byrsting.

Der er plads til 49 overnattende gæster i Gellerup fordelt på 12 værelser på bygningens 1. sal. Foto: Kim Haugaard